Баяндама: «Қазақтың ұлттық ойындарының тәрбиелік мәні»

Қазақтың ұлттық ойындарының қоғамдық және әлеуметтік маңызы аса зор. Ұлттық ойындар қазақ халқының ежелгі - мәдениеті мен өнерінің де ешкімнен кем болмағанын байқатады. Қазақ халқы ұлттық ойындарға бай халық. Ұлттық ойындар атадан балаға, үлкеннен кішіге мұра болып жалғасып жатыр. Ата – бабаларымыз ұлттық ойындар арқылы ұрпақтың мықты әрі жігерлі болып өсуіне ықпал етіп, олардың береке бірлігі мен ынтымағын жарастырып отырған. Шындығына келсек өмір сүруімізде ұлттық ойындардың атқаратын міндеті айрықша. Қазақ халқы материалдық мұраларға қоса мәдени қазыналарға да аса бай халықтардың бірі.

Қазақ халқы ежелден бала тәрбиесіне аса зор мән беріп, олардың жауынгерлік рухта ержетуін ұқыптылықпен қадағалаған.

Жалпы баланың өмірге қадам басардағы алғашқы қимыл әрекеті ойын арқылы басталады. Ойын адамның өмірге қадам басардағы алғашқы адымы. Сондықтан бала үшін ойынның мәні ерекше. Ойын баланың негізгі іс - әрекетінің бір көрінісі болып табылады. Қазақ халқының ұлы ойшылы А. Құнанбаев: «Ойын ойнап ән салмай, өсер бала болама?» деп айтқандай ойын бала өмірінде ерекше орын алады. Ойынды көркемдік іс - әрекетінің алғашқы қадамы деп түсіндіреді. Ойынға шартты түрле мақсаттар қойылады, ал сол мақсатқа жету жолындағы іс - әрекет бала үшін қызықты. Ойын балаларға ақыл - ой, адамгершілік дене шынықтыру және эстетикалық тәрбие берудің маңызды тетігі. Балалар ойын барысында өзін еркін сезінеді, ізденімпаздық, тапқырлық әрекет байқатады.

Ұлттық ойындар екі топқа бөлінеді, спорттық және ақыл ойға арналған ойындар болып. Спорттық ойындарға: қыз қуу, көкпар, ақсүйек, арқан тартыс т. б жатса, ақыл ойға арналған ойындарға тоғызқұмалақ, асық ойындары жатады. Ұлттық ойындарға мына ойын түрлері жатады: «Тоғызқұмалақ», «Бәйге», «Асық», «Ақсүйек», «Арқан тарту», «Қыз қуу», «Көкпар», «Күміс алу», «Жамбы ату». бұл ойындар баланың еңбекке деген қарым - қатынасы мен ойлау қабілеттерін арттырады және баланы шымыр да епті, зерек те алғыр, тапқыр да парасатты болып өсуге тәрбиелейді. Ұлтымыздың асыл қазынасы болған ұлттық ойындарымызды жоғалтып алмай, ұрпақтан - ұрпаққа жетуін насихаттау, халқымыздың, баршамыздың міндетіміз деп білейік. Осы орайда менің тәрбиешілік қызметім кәзіргі 7б сынып жетекшісі Абиырова Шайгул Енгебайқызымен ұштасып келеді. Бұл сыныпты мен балалар алғаш мектеп табалдырығын басқалы бері еңбек тәжірибемді жалғастырып келемін. Кәзіргі уақытта сыныбымда 9 оқушы білім алуда. Орташа деңгейдегі балалар төрт оқушы Жеңісхан, Абдуали, Әдемі және Дамелі мүлдем сөйлей алмайды. Сыныбымда белсенді оқушылар Аян, Бекзат, Аружан, Диас және Амина. Олар мектебіміздің және мектептен тыс іс шараларға белсенді қатысып әр дайым құантып келеді.

Бүгінгі тақырыбымды ортаға сала келе ұлттық ойындардың мектепте тәрбиеленуші бүлдіршіндердің ой санасын, мінез-құлқын, патриоттық сезімдерін ояту, мәдениеттілікке, еңбекқорлыққа баулуда маңызы өте зор екендігін дәлелдеудеміз. Ұлттық ойынды ойнатудың өзі денсаулығын шыңдауға, білімділігін арттыруға, қазақ ұлтының салт-дәстүрін дамытуға үлкен мүмкіндік туғызады. Өз білімімді жетілдіру мақсатында 2021 жылдан бастап тәрбиелеп келе жатқан балапандарыма қазақтың салт-дәстүрін, оның әдет-ғұрпын және ғасырлар бойы келе жатқан ұлттық ойындарын жұмыс тәжірибеме енгіздім. Мектепшілік іс-шараларда ұттық ойынды дамыту мақсатында өзіміздің дене шынықтыру пәні мұғалімдері Усенбаев Тимур Ерденұлымен Айнұр Имаштың ұйымдастырған «Ұлттық ойындар эстафетасында» орта сынып оқушылары арасындағы жарыста менің оқушыларым белсенді қатысып Валиева Амина және Жақсылық Бекзат жүлделі бірінші орынға ие болды. Осы мақсатымды қолға ала отырып жыл сайынға ашық сабағымды ұлттық ойындар және ұлттық отбасылық құндылықтарды ескеру тарықырыптарына арнаймын. Тәрбие сағаттарында, үй тапсырмасын орындау барысында дидактикалық көрнекіліктердің көмегімен, сергіту сәтіндегі ойындармен ұштастыра отырып балалардың қабылдау мүмкіндігін арттырып және олардан кері байланыс талап ете отырып нәтижелі білім сапасына қол жеткіземіз. Сөзімді қорыта айтсам, ойын тәрбие құралы арқылы ақыл - ойды кеңейтеді, тілді ұстартады, сөздік қорды байытады, жақсы ұғысады және өзінің денсаулығын нығайтады. Халқымыз ойындарға тек балаларды алдандыру ойнату әдісі деп қарамай, жас ерекшеліктеріне сай, олардың көзқарастарын, мінез - құлықтарын қалыптастыру құралы деп те ерекше бағалаған. Ойынды сабақта қолдану оқушының ой - өрісін жетілдіру мен бірге, өз халқының асыл мұраларын бойына сіңіріп, кейінгі ұрпаққа жеткізе білу құралы деп білген. Бос уақытта әртүрлі ойындар ойнаған баланың денсаулығы үшін өте пайдалы. Жастардың ұлттық сана - сезімнің дамуында қазақтың ұлттық ойындарының алатын орны айрықша.

**Пайдаланған әдебиеттер**

1, Төтенаев А.Г.Қазақтың ұлттық ырықты және спорттық ойындары. 2020 ж.

2. Төтенаев А . Г.Салт дәстүрмен әдет ғұрып. 2019 ж.

3. Төтенаев А.Г.Спорттық Қазақстан « Наурыз» 2018 ж.

4. Бастауыш мектеп журналы. 2022 ж.